Document ID: /roh_data/filtered/fineweb-2-filterrobots_roh.jsonl.gz/34267

Il bab è schizunt ì la via giudiziala per evitar che sia figlia maridia Robert Schumann – 9 onns pli vegl ed anteriur scolast da clavazin da Clara. L'amur dal pèrin è però stada pli ferma – il 1840 han Clara e Robert maridà.
A partir da quel mument ha Clara dentant vivì u stuì viver en la sumbriva da ses um ch'era medemamain cumponist e pianist. Da lez temp na deschevi betg che dunnas avessan creà cumposiziuns, ellasdunnas astgavan sin il pli vesair ora bain al clavazin.
En il center da quella classica – Soirées musicales
En quella classica pudais Vus tranter auter udir il ciclus per clavazin cun il titel «Soirées musicales», op. 6. Quella ovra ha Clara Schumann cumponì en la vegliadetgna da bun 16 onns, cur ch'ella gieva sin turnea sco pianista.
L'ovra ha sis moviments ch'èn per exempel titulads cun Mazurka, Polonaise u Ballade. Quels titels regordan zunt fitg ad in auter grond pianist da lez temp: a Frédéric Chopin che la pianista-cumponista enconuscheva persunalmain.